《严州名宦九首 其七 胡寅》
明代·林光

致堂胡公字明仲，侍御徽猷名已重。绍已六年刺睦州，政教兼已民载颂。

文定衡山远寄书，父子之间相谕讽。一年作郡怠易生，宜作三年勤御众。

远大之业积累成，莫谓未迁生怠纵。学宫改作实自公，建宁人物称群凤。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。